मॉम, क्या हो रहा है?
तुम मुझे बेवक़ूफ़ समझती हो? तुम मुझे कमबख़्त बेवक़ूफ़ समझती हो?
जब मैं एक छोटी लड़की थी,
मेरे सपनों में मेरे पास उड़ने की शक्ति होती थी।
हवा पानी की तरह महसूस होती थी और मैं उसमें तैर सकती थी।
ऊपर, ऊपर, ऊपर, और पर्वतों के पार, एक नई ज़िंदगी की ओर।
और कमाल की बात यह है कि एक तरह से वह सपना सच हो गया।
मेरे पति की ताक़त और दौलत ने मुझे एक नई दुनिया में पहुँचा दिया।
और हर साल, नए साल का जश्न मनाने के लिए, मैं एक पार्टी आयोजित करती थी।
वह मेरे हिंसक अतीत पर मिली जीत का ऐलान था।
पियोनी के फूलों और विंटेज शैम्पेन से सजा हुआ।
अठारह सालों की मेहनत के बाद, अब मेरी ये पार्टियाँ बेहद आलीशान रूप ले चुकी हैं।
तुम्हें कमबख़्त कोई अंदाज़ा नहीं है कि मैं कौन हूँ।
मुझे नहीं पता था कि यह मेरी आख़िरी पार्टी होगी।
अध्याय दो नैंसी
लेकिन आपको यह बताने के लिए कि मैं वहाँ कैसे पहुँची, मुझे अतीत में जाना होगा।
सत्रह साल पहले
हे।
मुझे नए साल की पार्टी का इंतज़ाम करना है। मेरा ध्यान भटकाना बंद करो।
तुम मेरा ध्यान भटका रही हो।
कितनी सेक्सी हो तुम।
- मुझे पागल करने की कोशिश कर रही हो? - नहीं।
मैं मेज़ की सजावट का काम पूरा करने की कोशिश कर रही हूँ।
हे।
क्या हुआ?
पता है, आज… आज का दिन… मेरे लिए बहुत अहमियत रखता है।
ओह, नैंस।
समझो तो, शादीशुदा जोड़े के तौर पर यह हमारी पहली पार्टी है।
यह हेनेसी परिवार के रईस दोस्तों और रिश्तेदारों से मेरी पहली मुलाक़ात का मौक़ा है।
- हे। - किसी चीज़ की कमी रह गई तो?
तुम मेरी पत्नी हो। तुम एकदम पर्फ़ेक्ट हो।
और अगर तुम्हारे लिए यह ज़्यादा हो रहा है, तो हम पार्टी रद्द कर देंगे।
- ओह, नहीं। - बस एक बार बोल दो।
- नहीं। - हाँ।
मुझे बस तुम्हारी परवाह है।
ठीक है।
लोग जल्दी ही पहुँचना शुरू कर देंगे।
फिर चलो, उन्हें कुछ ऐसा दिखाते हैं जिस पर उनकी नज़र टिक जाए।
उन दिनों रॉबर्ट मुझसे बेइंतहा प्यार करता था।
जितनी शिद्दत से आप शुरुआत में प्यार करते हैं।
जब आपके बीच इतना ज़्यादा प्यार होता है कि ऐसा लगता है जैसे उसने हर कमी को धुँधला कर दिया हो
और हर ज़ख़्म भर दिया हो।
सबसे पुराने और गहरे ज़ख़्म भी।
उन शुरुआती दिनों में मैं उसके साथ बहुत सुरक्षित महसूस करती थी।
अठारह साल बाद, लगता है कहानी बदल गई है।
जान, तुम्हारी क्या राय है?
इस साल मैंने कुछ चीज़ों में बदलाव किए हैं। मेरी हमेशा कुछ न कुछ नया करने की कोशिश रहती है।
लगता है इस महीने का क्रेडिट कार्ड का बिल मेरे लिए काफ़ी तकलीफ़देह होने वाला है।
इसके लिए थोड़ी जल्दी नहीं है?
पार्टी चल रही है, है ना? हे, किट आ रही है।
मेहमानों के आने से पहले मैं बस थोड़ा काम निपटाना चाहता था।
सच में? आज नए साल का पहला दिन है।
छुट्टियों से पहले तुम लोगों ने इतनी बड़ी मीटिंग की तो थी। अब…
अब बात करने के लिए क्या बचा है?
मैं अपने ऑफ़िस में रहूँगा।
इम्पर्फ़ेक्ट विमेन
ऐरामिंटा हॉल की किताब पर आधारित
माफ़ करना, मुझे डर है कि तुम बार का इंतज़ाम ग़लत जगह कर रहे हो।
कोई भी बदलाव करने से पहले आपको इवेंट कोऑर्डिनेटर से मंज़ूरी लेनी होगी,
लेकिन सही समय देखकर बात करना।
क्योंकि यह पार्टी इन हेनेसी परिवार के नमूनों के लिए साल की सबसे बड़ी घटना है।
नैंसी हेनेसी, और तुम?
नौकरी से हाथ धो बैठा हूँ?
डेविड।
डेविड, असल में बार का इंतज़ाम वहाँ मंडप के नीचे होना था।
उधर लगाने से विस्टीरिया बेलों की छाँव भी मिलेगी,
और गुलाब के बग़ीचे का नज़ारा भी।
यह आपने बनाया है? अच्छा है।
तुम्हें मेरी चापलूसी करने की ज़रूरत नहीं है। मैं तुम्हें काम से नहीं निकालूँगी।
मुझे नहीं लगता कि इतनी जल्दी मुझे कोई और मिलेगा।
मिसेज़ हेनेसी।
- हाँ? - मिसेज़ हेनेसी, मेरे पास एक बहुत बुरी ख़बर है।
क्या हुआ?
बात गिफ़्ट बैग्स की है।
रोज़ परेड थीम के हिसाब से मैंने जो ब्लश और क्रिमसन रंग की रिबन का ऑर्डर दिया था, उन्होंने उसकी जगह
काली और सफ़ेद रिबन लगा दी।
उसे जल्दी से बदलवाने की कोशिश में मैं एक घंटे से भी ज़्यादा समय से फ़ोन पर लगी हूँ,
लेकिन छुट्टी की वजह से सारे वेंडर बंद हैं।
कैरोलिन, थोड़ी साँस ले लो, ठीक है। हमारे पास समय है।
मैं दूसरा इंतज़ाम करने के लिए किसी को बुला लूँगी, ठीक है?
ठीक है, शुक्रिया।
मेरी हीरो। आ जाओ, बच्चियों।
आ जाओ।
- येय। - आघ, जान।
ठीक है, तो तुम्हें इसे असल में 45 डिग्री के कोण पर काटना है
ताकि किनारे एकदम अच्छे और एक जैसे लगें।
तुम चाहती हो यह काम एकदम सही तरीक़े से हो या बस किसी तरह हो जाए?
- मैं दोनों चीज़ें नहीं चाह सकती? - नहीं।
रॉबर्ट को लगता है कि मैंने पार्टी में कुछ ज़्यादा ही… ख़र्चा कर दिया है।
मुझे लगता है वह सही कह रहा है।
बच्चों, क्यों ना तुम इनमें से थोड़े से बैग्स ले जाकर वहाँ आगे लगा दो,
उन बैग्स की तरह, जिन पर बो लग चुके हैं?
- यह बहुत अच्छा रहेगा। - दोनों दो-दो ले लो। ऐसे ही, पर्फ़ेक्ट।
बहुत-बहुत शुक्रिया।
ये बहुत सुंदर लग रहे हैं।
नैंसी, मेरी बात सुनो, तुमने नए साल की सबसे शानदार पार्टी आयोजित की है
ताकि जिनसे तुम प्यार करती हो, वे इसका लुत्फ़ उठा सकें।
और मुझे लगता है कि इससे हम सबको आज जश्न मनाने की एक वजह मिल जाएगी।
क्या मार्कस को लेकर कोई परेशानी है?
हॉवर्ड को लेकर है।
उसकी क्लास फिर से कम कर दी गई हैं, तो अब वह हफ़्ते में सिर्फ़ चार क्लास ले रहा है।
- क्या? - सच में।
मुझे सच में नहीं पता कि हम क्या करने वाले हैं।
मैं मदद कर सकती हूँ।
नहीं, नहीं, नहीं, मैं तुम्हें इसलिए नहीं बता… नहीं।
तुमने पहले ही मेरी काफ़ी मदद की है। अब मैं तुमसे और पैसे नहीं लूँगी।
और मैं इस बारे में हॉवर्ड से झूठ नहीं बोलना चाहती।
तो मत बोलो। मतलब, अगर तुम्हें अपने पति के अहम और अपने बच्चों की परवरिश में से
किसी एक को चुनना पड़े, तो…
ठीक है, मतलब, यह उसका अहम नहीं है। उसके कुछ सिद्धांत हैं।
यूनिवर्सिटी चाहती है कि वह इस तरह की नौटंकियाँ करे, जैसे,
टिकटॉक के मुताबिक रोम का पतन, और, जैसे…
वह बस… वह अपने मानकों से समझौता नहीं करेगा।
छोड़ो भी, नया साल है, है ना?
मौक़े अक्सर तब मिलते हैं जब आप उनकी बिल्कुल उम्मीद नहीं करते।
मेरी दोस्त, मैरी, हमेशा आशावादी रहने की कोशिश करती थी।
सच कहा।
ख़ासकर तब जब बात उसके परिवार की हो।
नैंसी आंटी, हम कोरा की गुड़ियों के साथ खेल सकते हैं?
नहीं, नैंसी आंटी के पास बहुत काम है।
वह इतनी बड़ी पार्टी का इंतज़ाम सम्भाल रही हैं। यह देखो।
यह उससे कहीं ज़्यादा ज़रूरी है। मैं जाकर उससे पूछती हूँ, ठीक है?
- शुक्र… शुक्रिया कहो। - शुक्रिया। शुक्रिया।
मुझे उसकी यह बात बहुत पसंद थी। मैं चाहती थी कि वह ऐसी ही रहे।
मैरी एक ऐसी माँ थी जो मुझे कभी नहीं मिली, और ना ही मैं कभी समझ पाई कि ऐसा कैसे बना जाता है।
क्या?
यह डैडी की कमीज़ नहीं है?
उन्होंने मुझसे इसे लेने के लिए कह दिया है। आपको क्या चाहिए, मॉम?
मैं बस तुम्हें देखने आई थी।
साथ ही, मैरी के बच्चे जानना चाहते थे कि क्या वे थोड़ी देर के लिए तुम्हारी अमेरिकन गर्ल गुड़ियाँ ले सकते हैं?
कोई परेशानी तो नहीं?
हाँ, मुझे सचमुच कोई फ़र्क़ नहीं पड़ता।
वे उन पुरानी गुड़ियों को ले सकते हैं अगर आप उन्हें ढूँढ पाएँ।
तुम्हें इनका ज़बरदस्त शौक़ था, है ना? कभी एक ज़माने में।
हाँ।
कोरा।
यह तुम्हारी पार्टी की ड्रेस है।
अब मुझे इसे फिर से स्टीम करना पड़ेगा। तुम्हें अपनी चीज़ों का बेहतर ख़याल रखना चाहिए।
नहीं, मैं आपकी पार्टी में नहीं आऊँगी।
मेरे हाइलैंड पार्क वाले दोस्तों ने पॉटलक का आयोजन किया है।
क्या? यह कब तय हुआ?
डैड ने कहा कि मैं जा सकती हूँ।
उन्होंने ऐसा कहा?
आप इसे लेकर ऐसा अजीब बर्ताव क्यों कर रही हैं?
आपके अलावा इस पार्टी की किसी को नहीं पड़ी।
अब तुम बस बदतमीज़ी कर रही हो।
मैं बदतमीज़ी कर रही हूँ?
मुझे स्कूल से घर आए एक हफ़्ता हो गया है और आपने मुझसे दो शब्द तक नहीं कहे हैं।
आप अपनी बेटी से ज़्यादा कमबख़्त केटरर से बात करती हैं।
क्या आपने मुझसे कुछ भी पूछा कि मैं कैसी हूँ?
आपको यह भी पता है कि मेरी ज़िंदगी में क्या चल रहा है?
- जान, मैं जानती हूँ मैं व्यस्त रही हूँ, मैं… - नहीं, कोई बात नहीं। मुझे फ़र्क़ नहीं पड़ता।
मैं बस… मैं बस कह रही हूँ कि बदतमीज़ी करने वाली मैं नहीं हूँ।
ठीक है, इस पार्टी के ख़त्म होने के बाद, मैं तुम्हारे लिए समय निकालूँगी।
क़सम से कह रही हूँ, आप मेरे कमरे से बाहर निकल जाइए, प्लीज़।
अगर तुम थोड़ी देर के लिए आ जाओगी तो मुझे बहुत ख़ुशी होगी, और तुम्हारे डैड को भी।
मुझे नहीं लगता कि आपको पता है कि डैड को किस चीज़ से फ़र्क़ पड़ता है, किससे नहीं।
कोरा के शब्दों ने मुझे बहुत चोट पहुँचाई, लेकिन इसके लिए मैं उसे दोष नहीं दे सकती थी।
वह जन्म से ही क़ीमती गुड़ियों और महँगे कपड़ों की इस दुनिया में पली-बढ़ी है।
लेकिन मेरे भीतर यह एहसास बना रहा
कि मैं इस दुनिया में एक अजनबी थी जो भटककर इस बड़े घर में आ पहुँची।
बेकर्सफ़ील्ड से आई एक घटिया समझी जाने वाली लड़की, जो रईसों की तरह दिखने का नाटक कर रही है।
जो हर लम्हा बेपर्दा हो जाने के डर के साथ जीती है।
मैं कोशिश कर रहा हूँ कि इसमें किसी को भी ज़्यादा परेशानी ना हो।
सच में, बॉबी? तुमने इस पार्टी पर कितना ख़र्चा किया?
मुझसे कमबख़्त ख़र्चे के बारे में बात मत करो, किट।
डैड ही मुझे काफ़ी सुना देते हैं।
मैं सब कुछ सम्भाल लूँगा। मुझे बस… थोड़ा और समय चाहिए।
भगवान, नैंसी।
- मैं बस अपने पति से मिलने आ रही थी। - मुझे नहीं लगता कि अभी वह
- बाहर वालों से मिलने के मूड में है। - मैं यह जोखिम उठाने के लिए तैयार हूँ, शुक्रिया।
उसने मुझे बाहर वाली कहा।
हाँ।
हे, जान, क्या हो रहा है? क्या हम किसी तरह के आर्थिक संकट में है?
नहीं। मैं बस…
डैड ख़र्चों को लेकर मेरे पीछे पड़े हुए हैं, बस। फ़िक्र की कोई बात नहीं है।
तब भी दोपहर से पहले यह तुम्हारी तीसरी स्कॉच है, तो…
छोड़ो भी।
क्या इसका सम्बन्ध उस मीटिंग से है जो तुम सब लोगों ने न्यूयॉर्क में की थी?
हे। सब ठीक है।
मुझे बस… बहुत सारा काम करना है, बस।
वैसे…
मुझे पता है कि तुम्हारा ध्यान इस तरफ़ से कैसे हटाया जाए।
तुम्हें लगता है यह सही रहेगा? मतलब, मेहमान आने वाले हैं।
चलो, उन्हें कुछ ऐसा दिखाते हैं जिस पर उनकी नज़र टिक जाए।
अच्छा?
हे।
इसके लिए माफ़ करना।
हे।
- मैं बस… - काफ़ी समय हो गया है।
- मुझे बताना चाहोगे कि क्या हो रहा है? - हाँ। नहीं, यह…
तुम मुझ पर अभी दबाव मत डालो ना?
मेरे दिमाग़ में बहुत सी चीज़ें चल रही हैं।
तुमने वहाँ बहुत अच्छा किया, बच्चे।
मैं लगातार तुम्हें ही देख रही थी।
मुझे दिख रहा था। जैसे तुम सिर्फ़ मेरे लिए ही नाच रही थीं।
इससे पहले कि मैं भूल जाऊँ।
इससे तुम्हारी अगले दो महीनों की क्लास का ख़र्च चल जाना चाहिए।
मुझे नए पॉयन्ट शूज़ भी लेने हैं।
तुम पक्का पैटी की बेटी हो।
हैलो।
- नया साल मुबारक हो, मेरी बच्ची। - आपको भी।
डैड अभी गुलाब के बग़ीचे की तारीफ़ कर रहे थे।
लगता है माली उसका अच्छा ख़याल रख रहे हैं।
दरअसल मैं ख़ुद ही बाग़बानी करती हूँ। हाँ, मुझे उससे बहुत सुकून मिलता है।
मुझे लगता है यह बहुत शानदार बात है।
मेरे बच्चों को तुमसे कुछ चीज़ें सीखनी चाहिए।
इन्हें मुझसे सब कुछ विरासत में मिला, सिवाय मेरी मेहनत करने की आदत के।
मुझे नहीं पता ऐसा कहना जायज़ होगा या नहीं।
मुझे लगता है रॉबर्ट आपके लिए काफ़ी घंटे काम करता है।
ख़र्चों के बिल भी उतने ही लम्बे बनाता है।
मेरे परिवार में लोग खुले तौर पर हिंसक थे…
- चलिए, आपके लिए ड्रिंक लेते हैं। - …पर रॉबर्ट के परिवार में,
घुमा-फिराकर नाराज़गी जताने का खेल चलता था।
स्वागत है।
और अगर मेरी दोस्त ना होतीं, तो यह बात किसी को पता भी नहीं चलती।
तुम लोग थोड़ी देर यहीं रुको। मैं अभी आती हूँ।
स्वागत है। आने के लिए शुक्रिया।
- तुम ठीक हो? - हाँ।
- वहाँ कुछ… दिलचस्प लग रहा था। - दिलचस्प ही था।
क्या रॉबर्ट के डैड फिर तुमसे फ़्लर्ट कर रहे थे?
वह मेरे साथ फ़्लर्ट नहीं करते।
हे भगवान, शायद वह फ़्लर्ट करते हैं।
पता नहीं, उनकी अपनी गुप्त भाषा है। मैं कभी उनकी बातें नहीं समझ पाती।
हे, बच्चों। उन्हें ख़राब मत करना, ठीक है?
वे हमारे घर की हर चीज़ से ज़्यादा महँगी हैं।
कोई बात नहीं। कोरा को अब उनके ख़राब होने की कोई परवाह नहीं है। ना ही उसे मेरी परवाह है।
- ऐसा मत कहो। हाँ, उसे परवाह है। - नैंसी!
हे भगवान। मुझे इस औरत से नफ़रत है। बाय।
हैलो, तुम्हें देखकर अच्छा लग रहा है।
माफ़ करना।
एलेनॉर मैं पहुँच रही हूँ…
मुझे एक मार्टीनी चाहिए…
- एल! - हैलो! नया साल मुबारक हो।
तुम्हें मेरे लिए ट्रिप से जल्दी वापस आने की कोई ज़रूरत नहीं थी।
तुम मज़ाक़ कर रही हो? आज के दिन मैं सचमुच कहीं और नहीं होना चाहूँगी।
हे भगवान। सोलह घंटे की फ़्लाइट के बाद सिर्फ़ तुम ही इतनी अच्छी दिख सकती हो।
क्या तुम्हें मेरी बात समझ नहीं आई? वोडका। वरमूथ। ऑलिव्स। तुरंत मेरे मुँह में।
तुम ख़ुशक़िस्मत हो, मैं बारटेंडर को जानती हूँ।
स्वादिष्ट। शुक्रिया।
आप भी ज़्यादा बुरी नहीं हैं।
- यह आदमी गड़बड़ है। - जानती हूँ।
- हैलो। - हैलो।
- हे, कैसी हो तुम? बढ़िया। - अच्छी हूँ। तुम?
- मैं भी एक यही लूँगी। - सच में?
तुम कब से मार्टीनी पीने लगीं?
तुम दो हफ़्ते बाद आई हो। अब मैं एक अलग इंसान बन चुकी हूँ।
वाह!
- शाबाश, नैंसी। यह एकदम सही है। - शुक्रिया।
बहुत ख़ूब। घर का मालिक कहाँ है?
- ओह, हाँ। मैंने भी रॉबर्ट को नहीं देखा। - हाँ। उसे थोड़ा काम करना है।
- वह आज काम कर रहा है? - जानती हूँ।
या इसका मतलब कुछ और है कि पार्टी से पहले तुम लोगों ने सेक्स किया…
- नहीं। - …और अब वह सम्भल रहा है?
- क्या? - हाँ, ये हमेशा ऐसा करते हैं।
- ऐसा नहीं है, है ना? नहीं। - हाँ।
- पहले करते थे। - कब… और फिर क्या हो गया?
हाल में चीज़ें ठीक नहीं चल रही हैं।
पता नहीं, कुछ देर पहले मैंने पहल करने की कोशिश की, लेकिन वह तैयार नहीं था।
मैं तुम्हारे कहने का मतलब समझ गई।
यह बिल्कुल सामान्य बात है। शादी के बाद ऐसा हो जाता है, है ना?
एली, इसे बताओ यह सामान्य है।
- मुझे कैसे पता होगा… - सच में?
…मैं यूँ ही सिंगल नहीं हूँ।
तुम इतने लम्बे समय से शादीशुदा हो। मतलब, तुम कह रही हो
कि तुम्हारे पति को बिस्तर में कभी दिक्कत नहीं हुई?
वाह। हे भगवान।
हमें दूसरे मायनों में दिक्कतें हुई हैं, बस इस… बस इस तरह नहीं।
मैं… मतलब, मैं सोच रही हूँ
कि शायद ऐसा इसलिए हो रहा है क्योंकि उसके डैड काम को लेकर उस पर बहुत दवाब डाल रहे हैं।
- पारिवारिक आर्थिक स्थिति, शायद यही वजह हो? - यह…
- तनाव? - हाँ, पक्का यही है।
हाँ, जहाँ परेशानी नहीं है, वहाँ खोजने की कोशिश मत करो। बस।
- एल। - हाँ।
मैं…
- मैं तुम्हें किसी से मिलवाना चाहती हूँ। - नहीं। नहीं। नहीं।
- हाँ। हाँ, हाँ, हाँ। हाँ। - वह एक तलाक़शुदा वकील है।
मतलब, तलाक़ करवाने वाला वकील नहीं। वह एक वकील है, जिसका तलाक़ हो चुका है।
वह रॉबर्ट के साथ टेनिस खेलता है, पर वह डेमोक्रैट है।
- तुम मेरी सेटिंग करवाना बंद करने वाली थीं ना? - हाँ।
यह कोई सेटिंग नहीं है, मैं बस तुम्हें उससे मिलवा रही हूँ।
- वह बियॉन्से को भी जानता है। - सच में?
हाँ, उन्होंने मिलकर चंदा जुटाने का कार्यक्रम रखा था।
असली बात तो तुमने छुपा ली, है ना?
- एड, हैलो। - बियॉन्से?
माफ़ करना।
- तुम यहाँ हो। - हैलो।
एक और साल, एक और कमाल की पार्टी।
- तुम बहुत अच्छे हो। - यह प्यारा है।
यह एलेनॉर है। मेरी दोस्त जिसके बारे में मैं तुम्हें बता रही थी।
- एलेनॉर, मिलकर बहुत ख़ुशी हुई। - मुझे भी।
- नया साल मुबारक हो। - नया साल मुबारक हो।
तो नैंसी ने मुझे बताया कि आप बॉस्टन से हैं।
मैं क़ानून की पढ़ाई करने कैम्ब्रिज गया था।
- वाह! - हाँ।
हॉवर्ड। मुझे लगता है हमें…
- हम भूल गए… - क्यों?
- हमें हॉवर्ड के लिए ड्रिंक लेनी है। - नहीं।
- हाँ। हमें लेनी है। - अच्छा? सच में?
हाँ।
तुम कितनी अच्छी हो। वह प्यारा इंसान है।
- वह प्यारा है ना? हाँ। - हाँ।
मेरी एक बात मान लो। हॉवर्ड के काम के बारे में जो कुछ मैंने पहले कहा था, उसका ज़िक्र मत करना।
उसे बहुत बुरा लगेगा अगर उसे पता चल गया कि मैंने तुम्हें बता दिया और बस…
- बेशक। नहीं, मैं कुछ नहीं कहूँगी। - शुक्रिया।
मैं बस कुछ लोगों से मिलने जा रही हूँ।
- ठीक है, मैं यहीं रहूँगी। - ठीक है।
आज, बालेंशीन सबसे पहले बहिष्कृत किए जाते,
या कम से कम उन्हें "आपत्तिजनक" घोषित कर दिया जाता।
लेकिन उनके लिए, और मेरे लिए भी,
नृत्य का उद्देश्य दर्शकों या कलाकारों को सहज महसूस कराना नहीं है।
उसका उद्देश्य उकसाना है। उत्तेजित करना है।
और जब कमान तुम्हारे हाथ में हो, फ़िल, तो हमेशा ऐसा ही होता है।
और हम मिसेज़ हेनेसी जैसे
उदार बोर्ड सदस्यों के समर्थन के बिना इसमें से कुछ नहीं कर पाते।
क्या मैं कुछ देर के लिए उस्ताद को अपने साथ ले जा सकती हूँ?
माफ़ करना।
हमारे नए प्रोडक्शन के प्रोग्राम नोट्स लिखने के लिए शायद मुझे एकदम सही व्यक्ति मिल गया है।
वह एक प्रतिष्ठित प्रोफ़ेसर हैं,
और मुमकिन है कि मेरे अनुरोध पर वह इसके लिए थोड़ा समय निकाल लें।
हैलो, मैरी, हॉवर्ड, यह एलए मेट्रोपॉलिटन बैले से फ़िल डेलावीन हैं।
यह "एरिआड्ने" नाम की एक रोमांचक मौलिक कृति पर काम शुरू कर रहे हैं।
यह तुम्हारे अध्ययन-क्षेत्र में आता है, है ना, हॉवर्ड? ग्रीक पौराणिक कथाएँ?
हाँ। वह… भूलभुलैया का जो रूपक है,
वह सालों से अभिव्यक्तिपरक कलाकारों के लिए बेहद आकर्षक रहा है।
हालाँकि इस पर काम करने वाला शायद मैं पहला व्यक्ति नहीं हूँ।
मुझे… मुझे उम्मीद है कि मैं इसे एक नए नज़रिए से पेश कर पाऊँगा।
यह स्वाभाविक है कि कलाकार…
रॉबर्ट के परिवार के साथ होने वाली बातचीतों में मुझे हमेशा अलग-थलग महसूस होता था।
यह ऐसा अनुभव है जिसे हम सब…
लेकिन इस बार बातचीत का मुद्दा नावें या गोल्फ़ का खेल नहीं था।
कुछ और ही गम्भीर मामला चल रहा था।
…एक ऐसी संरचना में, जिसे इंसानों ने ही बनाया है।
माफ़ करना, मैं बस अभी आती हूँ।
सही कहा, लेकिन क्या यह नहीं कहा जा सकता कि भूलभुलैया असल में… वह बस एक अवधारणा है।
हार्लन। बहुत ख़ुशी हुई आप आ गए।
मुझे तो आना ही था, बच्चे। तुम्हें देखकर बहुत अच्छा लग रहा है।
लेना कैसी है?
मुझे लगा कि रॉबर्ट ने ज़िक्र किया होगा। लेना और मैं…
जान, हैलो। तुमने कहा था कि हम यहाँ से जल्दी ही निकल जाएँगे।
मेरे दोस्त नोबू में हमारा इंतज़ार कर रहे हैं।
पाइपर, यह नैंसी हैं। मेरे क्लाइंट, रॉबर्ट की पत्नी और आज की मेज़बान भी।
आपसे मिलकर बहुत अच्छा लगा।
आपका घर बहुत बड़ा है।
शुक्रिया।
पाइपर, तुम हमें बस थोड़ा समय दोगी?
वह फ़र्म में हमारे साथ काम करती है।
हार्लन, आप हमेशा मेरे बहुत मददगार रहे हैं,
इस परिवार की जटिलताओं के बीच रास्ता दिखाने में।
मैंने कोशिश की है। कोई भी वफ़ादार सम्पत्ति प्रबंधक अपने क्लाइंट के प्रति यह ज़िम्मेदारी समझता है…
न्यूयॉर्क की उस मीटिंग में क्या हुआ था?
तुम्हें… तुम्हें रॉबर्ट से पूछना होगा।
मैंने पूछा। वह लगातार बात टला रहा है।
- मैं अपने क्लाइंट के प्रति नैतिक रूप से बाध्य हूँ। - नैतिक रू…
तुम्हारे अपनी 25 साल की सेक्रेटरी के साथ शारीरिक सम्बन्ध हैं।
यहाँ ऐसी नैतिक मर्यादा का हवाला मत दो, जो मौजूद ही नहीं है।
बात नैतिक मर्यादा की नहीं है। बात आत्मरक्षा की है।
इसलिए अपने पति से बात करो।
यह क्या है?
लग रहा है कि आपको इसकी ज़रूरत है।
इससे तो बात और बिगड़ जाएगी।
मतलब, तुमने बीमारी सही पकड़ी है, लेकिन उसकी दवा ग़लत है।
मैं समझता हूँ।
यह काफ़ी अच्छा टैटू है। क्या यह कोई फूल है?
यह एक फ़्रैक्टल है। रेखागणित में होता है।
ये जटिल, ख़ुद को दोहराने वाले पैटर्न होते हैं, जो कभी नहीं बदलते।
भले ही आप कितना ही नज़दीक से देखें, कितना ही पास या दूर जाकर देखें,
कहानी बदलती नहीं।
- तुम्हें गणित में हमेशा से दिलचस्पी रही है? - सच कहूँ तो
मुझे पता भी नहीं था कि यह क्या होता है जब तक टैटू आर्टिस्ट ने मुझे नहीं समझाया।
मैंने "कोल माइन" नाम की एक जगह पर इसे खिड़की में लगा देखा था और…
रुको, कोल… कोल माइन, मतलब पोटॉमैक पार्क में बेट्स के पास?
धत्, तुम बेको की लड़की हो?
मैं सैन लॉरेन के सामने वाले इलाक़े में पली-बढ़ी हूँ।
बाप रे। मैं विस्टा वेस्ट में पढ़ा हूँ।
वाह।
मुझे पता था कि तुम में कुछ तो बात है। आख़िरी बार तुम वहाँ कब गई थीं?
मैं वहाँ वापस नहीं जाती।
अब वह इलाक़ा तुम्हारे लायक़ नहीं रहा?
नहीं, असल में, बात बिल्कुल उलटी है।
शायद मुझे डर है कि अगर मैं वापस गई, तो मुझे एहसास होगा कि मैं बिल्कुल नहीं बदली हूँ।
कि मैं बिल्कुल वैसी ही हूँ जैसी हमेशा से थी।
उसमें क्या ग़लत है?
वह ख़तरनाक था।
शुक्रिया, स्कॉट।
मुझे अंदर जाना चाहिए।
- अब तक वह जाग गई होंगी। - हे।
एक गिलास शैम्पेन देना, मेरे यार।
तो, यह जो हॉवर्ड है। क्लासिक्स प्रोफ़ेसर?
वह जानकार व्यक्ति लगता है। हालाँकि सोच थोड़ी संकीर्ण है।
वह मेरा बहुत अच्छा दोस्त है जिसे इस समय एक मौक़े की ज़रूरत है।
तुम तो कम से कम यह जानती ही हो कि मेट्रो बैले का बजट कितना कम है।
शायद हम अपनी दान राशि बढ़ा सकते हैं?
ताकि उसकी तनख़्वाह में मदद हो सके। मुझे बस अपने पति से बात करनी होगी।
- हैलो। तुम्हारा क़द मुझसे भी ज़्यादा है। - हे।
ब्रिटिश द्वीप समूह बहुत ख़ूबसूरत हैं।
- पर वहाँ का खाना… - हे भगवान। मैं पकड़ी गई।
मैं कितने दिनों से उसके सामने तुम्हारी तारीफ़ कर रही थी।
मुझे लगा कि तुम उससे कम से कम बात तो करोगी।
मैंने कोशिश की थी, सच में। वह बस एकदम उबाऊ इंसान है।
- नहीं। - यहाँ क्या बात चल रही है?
हाँ। तुम्हारी प्यारी पत्नी, भगवान इसका भला करे, इसने मेरी सेटिंग तुम्हारे दोस्त, एड से कराने की कोशिश की।
एड होलकम?
- तुम देख रही हो इसने कैसे कहा? - क्या?
वह इसके लिए सही नहीं है।
- तुम्हें कैसे पता? - हद है, तुम क्या कर रही हो?
मेरी डेटिंग लाइफ़ में कोई परेशानी नहीं है, जिसे ठीक किया जाए, ठीक है?
- मुझे अपनी आज़ादी बहुत पसंद है। - हम बस तुम्हें ख़ुश देखना चाहते हैं।
मैं बहुत ख़ुश हूँ। मेरे साथ तुम और मैरी हो। तुम लोग मेरे सोल मेट्स हो,
और फिर कभी-कभार मुझे कुछ रंगीले दोस्त मिल जाते हैं।
- हे भगवान। भागो। - नैंसी।
डैडी इतने सारे सिग्नेचर ड्रिंक्स देखकर हैरान ही रह गए।
क्या तुम्हें लगता है कि मुझे उनके लिए एक साधारण कॉफ़ी मिल सकती है?
बेशक।
मैंने देखा कि तुम हार्लन से बात कर रही थीं।
हाँ, मैं उनकी नई गर्लफ़्रेंड से मिली। हम बस हालचाल पूछ रहे थे।
तुम उनसे और किस बारे में बात कर रही थीं?
उन्होंने मुझे कुछ नहीं बताया।
हमारे पारिवारिक कारोबार के कुछ ऐसे पहलू हैं जो बहुत पेचीदा हैं,
और यही बेहतर होगा कि तुम उनसे दूर रहो।
मैं इस परिवार का हिस्सा हूँ, किट।
उम्मीद है मैंने अपनी बात तुम्हें समझा दी है।
तुम्हें कमबख़्त मुझसे परेशानी क्या है?
मैंने तो तुमसे हमेशा मेलजोल बढ़ाने की कोशिश की है।
क्या यह इसलिए क्योंकि तुम्हारे पिता ने यह घर तुम्हारे बजाय हमें दे दिया?
क्योंकि मैं ख़ुशी से उनसे बात कर सकती हूँ अगर यह…
तुम्हें क्या लगता है मुझे यहाँ आख़िर किसने भेजा है?
तुम जानना चाहती हो कि मुझे तुमसे क्या परेशानी है?
बात यह है कि तुम हर काम बस लेन-देन की भावना से करती हो।
और यह शुरू से ही ऐसा रहा है, लेकिन अब बॉबी को इसका एहसास हो रहा है।
मैं हमारी मेज़बान से पूछ लूँगा कि आपसे कैसे सम्पर्क कर सकते हैं।
- मेरे पास इसका बेहतर हल है। - कितना अनोखा हल।
हे भगवान! हे भगवान!
- मुझे माफ़ कर देना। - आपकी ग़लती नहीं है। मुझे माफ़ कर दीजिए।
- तुम ठीक हो? - हाँ, मैं ठीक हूँ।
- तुम्हारे हाथ से ख़ून बह रहा है। - नहीं, नहीं, नहीं। मैं बिल्कुल ठीक हूँ।
माफ़ करना। प्लीज़ तुम लोग पार्टी जारी रखो।
जान?
मुझे अनुमति है?
किस बात की अनुमति?
क्या आप रास्ता भटक गए थे?
और भी कई बाथरूम हैं जिनका आप इस्तेमाल कर सकते हैं।
नहीं, नहीं। मैं रास्ता नहीं भटका।
बेशक नहीं। हमसे पहले आप ही यहाँ रहते थे।
मैं यहीं पला-बढ़ा हूँ।
मेरे दादा ने इस ज़मीन को साफ़ करके संतरे के बाग़ लगाए और तेल निकालने के क्षेत्र बनाए।
पिताजी ने इसके सबसे सुंदर हिस्से हमारे परिवारों को बसाने के लिए बचाकर रखे।
क्या मुझे तौलिया मिल सकता है, प्लीज़?
जेन और मुझे कभी भी दो सिंक की ज़रूरत नहीं पड़ी।
लेकिन फिर, हमारी आपस में अच्छी बनती थी।
जब हमने घर की मरम्मत करवाई थी, तब दो सिंक लगवाए थे।
मैं समझती हूँ कि आप हमारे ख़र्चों को लेकर चिंतित हैं।
क्या बॉबी ने तुमसे ऐसा कहा?
मैं आपको यक़ीन दिलाना चाहती हूँ कि मुझे इसका एहसास है और भविष्य में,
मैं पार्टियों पर ज़्यादा पैसे ख़र्च नहीं करूँगी।
मुझे तुम्हारी पार्टियों में बहुत मज़ा आता है।
अगले साल इसका आयोजन ना होना बेहद खेदजनक होगा।
मैंने चाहे जो कुछ सहा हो, यह पार्टी मुझे फिर से सम्भाल लेती थी।
मेरे लिए यह ख़ुद को मज़बूत दिखाने का एक तरीक़ा था।
यह साबित करने का कि यही मेरी असली ज़िंदगी है।
अब ऐसा महसूस नहीं होता।
यह पता लगाने का समय आ चुका था कि मेरा पति मुझसे क्या छुपा रहा था।
खोजें
इतिहास
जैनेट वाचोव्स्की सम्पत्ति का विभाजन
प्राप्तकर्ता : रॉबर्ट हेनेसी
आपकी पत्नी की तरफ़ से आवश्यक है तलाक़ की प्रक्रिया
मॉम, क्या हो रहा है?
तुम मुझे बेवक़ूफ़ समझती हो? तुम मुझे कमबख़्त बेवक़ूफ़ समझती हो?
- तुम पीड़ित नहीं हो… - रुक जाइए… मॉम, रुक जाइए।
मॉम, क्या हो रहा है?
मॉम।
तुम मुझे कमबख़्त बेवक़ूफ़ समझती हो?
मॉम, रुक जाइए! कार रोकिए।
यार…
यह पेट कितना ग़ज़ब लग रहा है। एकदम कमाल है।
कोरा। यह क्या है?
हम बाहर जा रहे हैं। मैं एक बार पार्टी में घूम चुकी हूँ, जैसा कि आपने कहा था, तो…
नहीं, यह क्या है?
हमारी पार्टी की थीम व्हाइट ट्रैश है।
रुकिए, देखिए।
एकदम सटीक, है ना?
जोसी ने इसे क्या कहा था?
- पेकरवुड पॉटलक। - तुम यह नहीं पहन सकतीं।
- शांत हो जाइए। ठीक है, हम जा रहे हैं। - इसे उतारो, अभी।
- मॉम, आप मज़ाक़ कर रही हैं ना? - तुम मेरा मज़ाक़ उड़ा रही हो।
मेरी अपनी बेटी?
आप क्या बात कर रही हैं?
इसका आपसे कोई लेना-देना नहीं है। हम बस मज़े कर रहे हैं।
अपने अमीर दोस्तों के साथ ग़रीब होने का नाटक करना मज़े करना नहीं है। यह घटिया हरकत है।
उतनी ही घटिया जितनी एक दावत पर सचमुच हज़ारों डॉलर ख़र्च कर देना,
ताकि आप उसकी तस्वीरें इंस्टा पर डालकर
- अपने दोस्तों को जला सकें? - ठीक है। ठीक है, माफ़ करना।
- ख़ुद से झूठ मत बोलिए, मॉम। - तुम लोग अब जा सकते हो। कोरा नहीं जाएगी।
- मैं जा रही हूँ। छोड़ो मुझे। - तुम यहीं रहोगी।
आप एकदम झूठी और घटिया इंसान हैं।
तुम्हें कमबख़्त कोई अंदाज़ा नहीं है कि मैं कौन हूँ।
तुम कहाँ थीं?
आज स्टूडियो खुला था। मैं अभ्यास करने चली गई।
स्कॉट कहाँ हैं?
वह सैर करने गया है।
चलो, ड्राइव पर चलते हैं।
- तुम मुझे बेवक़ूफ़ समझती हो? - नहीं।
- तुम मुझे कमबख़्त बेवक़ूफ़ समझती हो? - नहीं!
आउ! मॉम!
तुम पीड़ित नहीं हो, तो पीड़ित होने का नाटक मत करो!
- …जान-पहचान को भुला दिया जाए - मॉम! रुक जाइए!
और फिर कभी याद ना किया जाए…
मॉम!
क्या पुरानी जान-पहचान को…
- नैंसी, प्लीज़। - नैंसी, रुक जाओ। प्लीज़।
- हे भगवान। - नैंसी।
- हे भगवान, जान। - भगवान क़सम, मुझे याद नहीं रहा।
मैं भूल गई थी मैं कहाँ हूँ।
- कोई बात नहीं। ठीक है। - मैं भूल गई थी मैं कहाँ हूँ।
- तुम ठीक हो। तुम बिल्कुल ठीक हो। - वही हो रहा है।
क्या?
वही हो रहा है। मैं अपनी माँ जैसी बनती जा रही हूँ।
- नहीं। नहीं, नहीं, नहीं। - नहीं, नहीं, नहीं।
यह होना हमेशा से तय था।
- मैं इसमें कुछ नहीं कर सकती। - ऐसा मत कहो।
तुम्हारी माँ ने तुम्हें मारने की कोशिश की थी, नैंसी। यह एक बिल्कुल अलग चीज़ है।
तुम उस औरत जैसी नहीं हो।
- मैंने पहले कभी कोरा पर हाथ नहीं उठाया। - यह बस एक ग़लती है, ठीक है?
- यह बस ग़लती से हुआ है। - तुम गहरी साँसें लो।
तुम इसे ठीक कर सकती हो। बैठ जाओ। चलो। सब ठीक हो जाएगा।
आराम से। सब ठीक हो जाएगा।
- और रॉबर्ट का क्या? - क्या मतलब है तुम्हारा?
वह पहले ही मुझसे दूर जा रहा था।
मुझे नहीं लगता कि मैं अभी वहाँ अंदर वापस जा सकती हूँ।
तुम्हें वहाँ जाने की ज़रूरत नहीं है।
- हमें वहाँ अंदर जाने की ज़रूरत नहीं है। - नहीं।
और अगर तुम अंदर जाओगी, तो तुम अकेली नहीं रहोगी। हम तुम्हारे साथ रहेंगे।
हम तुम्हारे साथ हैं, ठीक है? हम तुम्हारे साथ हैं।
यह बस एक ग़लती है, ठीक है? सब कुछ बिखरा नहीं है।
बस साँस लेती रहो।
आप कॉलेज की एक पार्टी में कुछ लड़कियों से मिलते हैं और वे आपकी सोल मेट्स बन जाती हैं।
आपकी रक्षक।
वे लोग जो आपकी रग-रग से वाक़िफ़ हैं और फिर भी आपसे प्यार करते हैं।
बशर्ते आप उन्हें ऐसा करने दें।
अगर उन्होंने मुझे नहीं बताया तो मुझे कैसे पता होगा?
उनसे उनके अतीत के बारे में पूछने पर वह मुझे नज़रअंदाज़ कर देती हैं
और कहती हैं कि वह अतीत के बारे में बात नहीं करना चाहतीं।
- हाँ, मतलब… - वह मेरी माँ हैं
और मैं उनके बारे में कुछ नहीं जानती।
इसमें तुम्हारी कोई ग़लती नहीं है।
हे।
अभी सही समय नहीं है, नैंस।
कोई बात नहीं, जान। मैं… मैं अपने आपे में नहीं थी।
जो मैंने कहा, उसके लिए मुझे माफ़ कर दो।
जान। चलो।
क्या?
तुम्हें मेरे और मेरी बेटी के बीच सुलह कराने की ज़रूरत नहीं है।
देखो, इस बार एक गिलास गर्म दूध और गले मिलने से बात नहीं बनेगी।
यह उसे अपनी पूरी ज़िंदगी याद रहने वाला है।
इसीलिए इसी समय उससे माफ़ी माँगना सबसे ज़्यादा ज़रूरी है।
नहीं। तुम्हें उसे थोड़ा समय देना चाहिए।
- क्या हो रहा है? - वह परेशान है।
हमारे बीच क्या हो रहा है?
मुझसे यह मत कहना कि सब ठीक है। मुझे पता है कि यह सच नहीं है।
तुम मुझसे कब बात करने वाले हो?
अभी इस बारे में बात नहीं करते हैं।
जब मैं एक छोटी लड़की थी, मेरे सपनों में मेरे पास उड़ने की शक्ति होती थी।
ऊपर, ऊपर, ऊपर, पर्वतों के पार, और एक नई ज़िंदगी की ओर।
हे।
हैलो।
देखो, आज तुमसे मिलकर बहुत अच्छा लगा।
और मैं सोच रहा था कि शायद तुम कभी कॉफ़ी या ड्रिंक पर मेरे साथ चलना चाहो तो…
यह बहुत प्यारा प्रस्ताव है।
लेकिन मैं नहीं जा सकती। मुझे… मुझे माफ़ करना अगर मेरी तरफ़ से तुम्हें कोई ग़लत इशारा मिला हो।
हाँ।
हाँ, तुमने ग़लत इशारा ही दिया था।
पर मेरे लिए अपने अतीत से बचना उतना ही नामुमकिन था, जितना पंख फड़फड़ाकर उड़ जाना।
वह मेरे शरीर के ज़ख़्मों के निशानों की तरह मेरे साथ ही रहने वाला था।
ऐसे तरीक़ों से मुझे वापस खींचता हुआ, जिन्हें मैं भी नहीं समझ सकती थी।
स्कॉट-रीड स्कॉट रीड
हे।
हैलो।
माफ़ करना? वह जूनिपर की जैकेट है।
यह लो।
देखो, यह ज़रूरी हो जाता है कि मैं तुम्हें मुझे वह काम दिलवाने के लिए शुक्रिया कहूँ।
जानता हूँ तुमने वह सिर्फ़ इसलिए किया क्योंकि मैरी ने तुमसे कुछ कहा होगा।
हाँ। मेरी पत्नी चीज़ों को गुप्त रखने में उतनी माहिर नहीं है जितनी वह ख़ुद को समझती है।
वह कोई एहसान नहीं था। तुम प्रोडक्शन के लिए फ़ायदेमंद रहोगे।
तुम्हें झूठ बोलना नहीं आता। पर नहीं, फ़िल ने मुझे उस काम का प्रस्ताव दिया है।
शायद उसने वह प्रस्ताव डेविड को दे दिया था।
मुझे लगता है कि उसने मुझे बारटेंडर समझ लिया था।
हाँ, फ़िल ऐसा अक्सर करता है। चाहे मैं उसे कितनी बार भी बता दूँ,
- वह अभी भी मुझे लुइस कहता है। - लुइस?
यह कहाँ से आया?
मुझे लगता है कि उसे किसी बूढ़ी औरत वाला यही एकमात्र दूसरा नाम सूझा होगा।
- तुम्हें लगता है तुम्हारा नाम बूढ़ी औरतों वाला है? - मुझे पता है मेरा नाम बूढ़ी औरतों वाला है। हाँ।
मेरा नाम किसी बूढ़ी मृत आंटी वग़ैरह के नाम पर रखा गया था।
नैंसी नाम तो बिल्कुल पुराना नहीं लगता।
इसमें… लय तो नहीं, लेकिन नृत्य की एक हल्की सी गूँज ज़रूर है।
तुम डांसर हो ना?
पहले थी। हाँ।
पता नहीं। शायद मुझे लुइस नाम ज़्यादा पसंद है।
तो ठीक है, मैं तुमसे बैले में मिलूँगा, लुइस।
वहीं मिलते हैं, डेविड।
उप-शीर्षक अनुवादक : पुनीत कुसुम